
   REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

U    I M E    R E P U B L I K E     H R V A T S K E

R J E Š E N J E
	
	Trgovački sud u Rijeci, po sucu pojedincu Danieli Korlević, odlučujući o zahtjevu predlagatelja Financijska Agencija Regionalni centar: Rijeka, F. Kurelca 8, za provedbu skraćenog stečajnog postupka nad dužnikom trgovačkim društvom LEMAL d.o.o. za građevinarstvo i trgovinu, Rijeka, Osječka 74/B, OIB 69788373683, dana 13. lipnja 2016. godine

r i j e š i o    j e

	Obustavlja se skraćeni stečajni postupak nad dužnikom LEMAL d.o.o. za građevinarstvo i trgovinu, Rijeka, Osječka 74/B, OIB 69788373683.

Obrazloženje

Financijska agencija, Regionalni centar Rijeka podnijela je ovome sudu 03. studenoga 2015. godine zahtjev za provedbu skraćenog stečajnog postupka nad dužnikom LEMAL d.o.o. za građevinarstvo i trgovinu, Rijeka, Osječka 74/B, OIB 69788373683 (dalje: dužnik) temeljem čl.429. Stečajnog zakona (NN 71/15, dalje: SZ-a). 
Temeljem odredbe čl.430. i 431. SZ-a, oglasom objavljenim na mrežnoj stranici e-Oglasne ploče suda pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, dana 28. siječnja 2016. godine vjerovnik ISTARSKA KREDITNA BANKA UMAG d.d. Umag, E. Miloša 1 podnio je ovome sudu prijedlog za otvaranje stečajnog postupka nad dužnikom.  
U prijedlogu je naveo da ima tražbinu prema dužniku u iznosu 1.310.427,90 kn, koja se temelji na ovršnoj ispravi – Ugovoru o kreditu broj 9600006713, te u iznosu 725.941,97 kn, koja se temelji na ovršnoj ispravi – Ugovoru o kreditu broj 9600012133, a koje su tražbine osigurane razlučnim pravom na nekretninama dužnika upisanim u zemljišne knjige Općinskog suda u Zagrebu.
Uz prijedlog vjerovnik je dostavio Ugovore o kreditu, stanje dospjelih obveza na dan 31. prosinca 2015. godine (list 32-48 spisa).   
Zaključkom od 27. svibnja 2016. godine sud je pozvao vjerovnika uplatiti ukupan iznos od 11.000,00 kn za namirenje troškova stečajnog postupka, što je isti učinio 08. lipnja 2016. godine.
Prema odredbi čl.433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl.431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Obzirom da je dužnik suvlasnik nekretnine upisane u zemljišnim knjigama Općinskog suda u Zadru, valjalo je temeljem čl.433. SZ-a obustaviti skraćeni stečajni postupak budući nisu ispunjene pretpostavke za istodobno otvaranje i zaključenje stečajnog postupka nad dužnikom. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka. 

U Rijeci, 13. lipnja 2016. godine
     Sudac
                                                                                                 Daniela Korlević  

UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.
 


DNA:
- predlagatelju
- vjerovniku ISTARSKA KREDITNA BANKA UMAG d.d. Umag, E. Miloša 1 
- e-Oglasna ploča suda

Kalendar, 10.7.2016. godine 

U Rijeci, 13.6.2016. godine

sudac
Daniela Korlević

